Mark A. Sammut

Mark A. Sammut yra Maltos rašytojas.

Ankstyvoji jaunystė
Mark A. Sammut yra vyresnis žinomo Maltos rašytojo Frans Sammut ir Catherine sūnus.
Mark A. Sammut gimė 1973 m. Maltoje, mokėsi St Monica mokykloje, Stella Maris koledže, Liceo Vassalli, ir Liceo GF Abela.

Išsilavinimas
Mark A. Sammut baigė studijas Maltos universitete, kur įgijo teisės ir vertėjo magistrų kvalifikaciją, o Londono universitete (angl. University of London) įgijo teisės magistro kvalifikaciją bei vadybos magistro kvalifikaciją (angl. London School of Economics and Political Science).

Politinė ir kita veikla
Mark A. Sammut buvo išrinktas vietos valdžios Tarybos nariu (1993–1996 m.) , Bendruomenių draugijų valdybos nariu (1997–1998 m.), Maltos notarų tarybos sekretoriumi (2000–2003 m.) , Latvijos garbės konsulu (2001–2006 m.) , ir Maltos kalbos asociacijos pirmininku Maltos Ghaqhda universitete (University Ghaqda tal-Malti Università) (2007–2009 m.).
Mark A. Sammut buvo politiškai aktyvus (1993–2003 m.). 1996 m. jis įtrauktas į Maltos darbo partijos sąrašą. Jis atliko svarbią rolę 2003 m. partijos rinkiminės kampanijos metu.

2016 m. lapkričio 3 d. Mark A. Sammut išleido knygą “Geriausias Europoje. Panamos dokumentai ir jų galia” (malt. L-Aqwa fl-Ewropa. Il-Panama Papers u l-Poter), kurioje aktyviai kritikavo Maltos darbo partijos pirmininko Joseph Muscat vykdomą neoliberaliąją politiką ir Maltos krašto apsaugos ministro Konrad Mizzi bei jo bendražygio Keith Schembri veiklą.
Mark A. Sammut yra Karališkosios istorikų draugijos narys, Europos lyginamosios teisės draugijos narys ir Maltos istorijos draugijos narys. Jis taip pat yra Maltos arbitražo centro arbitras.

Nuo 2014 m. iki 2016 m., Mark A. Sammut Maltos universitete (angl. University of Malta) dėstė Maltos baudžiamojo kodekso istoriją. 

Nuo 2017 m. Mark A. Sammut rašo publikacijas savaitraštyje “Nepriklausoma Malta” (angl. the Malta Independent).

Publikacijos

Knygos
 A Short History of Latvia/L-Istorja tal-Latvja fil-Qosor - Latvijos istorija trumpai - (Malta, 2004).
 Il-Liġi, il-Morali, u r-Raġuni - Teisė, moralė ir priežastis - bendraautorius kartu su profesoriumi Giuseppe Mifsud Bonnici, buvusiuoju Europos žmogaus teisių teismo teisėju ir Maltos vyriausiojo teismo teisėju (Malta, 2008).
	Prisidėjo rengiant knygą The Mediterranean Region: Different Perspectives, Common Objectives - Viduržemio jūros regionas: skirtingos perspektyvos, bendri tikslai - (Krasto apsaugos ministerija, Italija, 2010).
	The Law of Consular Relations - Konsulinių santykių teisė  - (XPL, UK, 2010), rekomenduojama kaip papildoma literatūra Vytauto didžiojo universiteto studentams.
	Malta at the European Court of Human Rights 1987-2012 - Malta Europos žmogaus teisių teisme 1987-2012 - (bendraautorius ir redaktorius), kartu su Patrick Cuignet ir David A. Borg, su prof. Kevin Aquilina prisidėjimu (Maltos universiteto Teisės fakulteto dekanas), su teisėju Giovanni Bonello, buvusiąja Europos Parlamento nare dr. Therese Comodini Cachia. (Malta, 2012).
	L-Aqwa fl-Ewropa. Il-Panama Papers u l-Poter - Geriausia Europoje: Panama dokumentai ir jų galia - (Malta, 2016).
	Essays on Maltese Legal History and Comparative Law - Esė apie Maltos teisės istoriją ir lyginamąją teisę - (Whitelocke Publications, Oxford, 2017).
	L-Aqwa Żmien Għalihom. Erba' Snin ta' Skandli - Geriausias laikas. Ketveri skandalų kupini metai  - (Malta, 2017).

Kitos publikacijos

Mark A. Sammut knygos Ġużè Bonnici La Pazza vertimą į maltiečių kalbą gyrė profesorius Charles Briffa savo knygoje apie maltiečių literatūrą (malt. Il-Letteratura Maltija: L-Istorja tan-Narrattiva, Malta University Press, 2008).
Mark A. Sammut rašė apie Maltos savivaldybių teisę knygoje Codice Municipale di Malta ir kitas temas, susijusias su teisės istorija ir teorija.
Mark A. Sammut į maltiečių kalbą išvertė N. Makiaveli knygą Princas.

Išnašos 

Maltos asmenybės